इस रैली का नेतृत्व कर रहीं लॉकेट चटर्जी ने सेंट्रल एवन्यू स्थित बीजेपी कार्यालय से धर्मतला वाय चैनल तक मार्च निकाला। पुलिस ने इस रैली को बीच में ही रोकने की कोशिश की। रैली के कारण बहुत ट्रैफिक हो गया था। पुलिस ने महिला मोर्चा से रैली को रोकने की अपील की लेकिन इसे लेकर लॉकेट चटर्जी और पुलिस के बीच काफी बहसबाजी हुई। पुलिस के रोकने पर भी जब लॉकेट नहीं रुकीं तो खींचतान में उनकी साड़ी फट गई। सूबे की ममता सरकार के खिलाफ निकली इस रैली में लॉकेट के साथ बीजेपी की कई महिला कार्यकर्ता शामिल थीं।